Lwimbo lwa Davida.24 Ntanda i ya Yehova ne bintu byonso bidi’mo,+Nshi ya bumeni ne boba bekele’po.2 Mwanda i mushimike’yo pototo pa majiba+Kadi i mukomeje’yo pototo pa minonga.3 I ani le ubwanya kukanda ku lūlu lwa Yehova,+Ne i ani ubwanya kwimana mu kifuko kyandi kijila?4 Yewa ense wa makasa ampikwa mambo ne wa mutyima utōka tō,+Katyipangapo mutyipo wa bubela’mba ne būmi Bwami,*Nansha kutyipa mutyipo bya bongojani.+5 Ukatambula madyese kudi Yehova+Ne boloke* kudi Leza wandi wa lupandilo.+6 Luno’lu i lukongo lwa boba bamukimba,Lwa boba bakimba mpala yobe, abe Leza wa Yakoba. (Sela)7 Tululai mitwe yenu, a milango;+Shitukai,* a bibelo bya kala,Amba Mulopwe wa ntumbo atwele!+8 Le uno Mulopwe wa ntumbo i ani le?Yehova, nkanka kadi mukomo,+Yehova, mukomo mu bulwi.+9 Tululai mitwe yenu, a milango;+Shitukai, a bibelo bya kala,Amba Mulopwe wa ntumbo atwele!10 Lelo i ani, uno Mulopwe wa ntumbo?Yehova wa bibumbo—i aye Mulopwe wa ntumbo.+ (Sela)
bem_Latn